paragraph_text: Bulinac se nalazi na državnoj cesti D28 na dionici Bjelovar – Veliki Zdenci. Nalazi se i na trasi buduće autoceste A13, koja je u izgradnji. Autocesta će prolaziti kroz nenaseljeni dio Bulinca. Kroz Bulinac je prolazila željeznička pruga Bjelovar – Garešnica od 1913. godine do 1968. godine, kada je ukinuta. S vremenom su uklonjene tračnice. U Bulincu je rođen 1866. godine Lavoslav Singer industrijalac židovskoga porijekla, koji je imao značajan utjecaj na razvitak Bjelovara. Bio je jedan od vodećih financijera i predstavnik koncesionara koji su izgradili prugu Bjelovar-Garešnica/Grubišno Polje.